西雅圖

西雅圖，舊譯舍路埠、舍路、些路，係美國一城，亦係一埠。佢亦係美國西北太平洋區之中，最大嘅城。個城喺華盛頓州普吉特海灣同華盛頓湖之間嘅金縣，離加拿大邊境約莫174千米。西雅圖亦係金縣嘅縣治。

西雅圖喺1850年代建立。直到2005年，全西雅圖一共有57萬3911人，成個都市區，人口有380萬。西雅圖嘅官方別名係「翡翠之城」，重有其他別名叫「雨城」、「常綠之城」、「阿拉斯加門戶」、「女王之城」同埋「噴射機之城」。西雅圖係垃圾音樂誕生地。西雅圖人飲好多咖啡，而出晒名嘅星巴克咖啡，亦係喺呢度誕生。

交通 
西雅圖人主要靠私家車代步。市中心同周圍市區，重有舊時鐵路同公路發展痕跡。西雅圖嘅巴士同渡輪網絡，又大又方便。1996年底，選民投票通過，成立大西雅圖區海灣運輸局，起咗大西雅圖區輕鐵網路。2009年，第一條輕鐵線，西雅圖海灣輕鐵中央線開業，由西雅圖市中心，去到西雅圖－打金麻國際機場。呢條線喺2016年，會起到西雅圖華盛頓大學西雅圖校本部。2008年，選民更投票通過，畀 Sound Transit，喺2023年，延長呢條輕鐵線，向南伸到 Federal Way，向東到 Redmond，向北到 Lynnwood。海灣運輸局，而家重有幾條快速巴士線，同埋駁住艾佛瑞特- 西雅圖 - 打金麻嘅通勤火車，海灣通勤鐵路。

西雅圖市本身，亦有個喺地面行嘅輕鐵網，而南聯合湖街車係第一條完成嘅路線。

2009年6月起，成個大西雅圖區，交通單位將會一律用預付聯營卡。用 ORCA 卡就可以畀人任用大西雅圖區，任何公共交通工具，包括渡輪。

機場 
西雅圖嘅商業機場係位於打金麻嘅西雅圖-打金麻國際機場，提供到達北美、歐洲同遠東嘅航班。機場係阿拉斯加航空公司嘅樞紐港、地平線航空公司嘅補給站同埋美國西北航空公司嘅重點機場。

此外，西雅圖重有一個民用機場，即波音機場。事實上，波音機場係由金郡管轄。

西雅圖-打金麻國際機場
 西雅圖海灣輕鐵中央線
 西雅圖華盛頓大學
 西雅圖水手
 西雅圖中央圖書館
 西雅圖亞洲藝術博物館
 義工公園
 派克市場
 太平洋科學中心

西雅圖資訊中心
 西雅圖市政府網頁
 Seattle's Convention and Visitors Bureau
 Seattle Info Center

美國城市
華盛頓州